અમેરિકા વિદેશ મંત્રાલયની પ્રવક્તાએ જણાવ્યું કે અમે વિઝા અરજીઓ પર વાત નથી કરતા. અમે, ચૂંટાયા બાદ નવી ભારત સરકારની સાથે કામ કરવા માટે ઉત્સુક છીએ. પરંતુ હું કોઇ ક્યાસ નથી લગાવી રહી, હજી સુધી પરિણામોની જાહેરાત નથી થઇ. ભારતમાં સંપન્ન 16મી લોકસભા ચૂંટણીના પરિણામો 16 મેના રોજ જાહેર થવાના છે. વર્ષ 2005માં અમેરિકન વિદેશ મંત્રાલયે મોદીના વિઝા રદ કરી દીધા હતા. આ કાર્યવાહીનો આધાર વર્ષ 2002માં ગુજરાતમાં થયેલા રમખાણો બાદ માનવાધિકારોના કથિત ઉલ્લંઘનને બતાવવામાં આવ્યું હતું.